บาทเปิด 30.19 บาทต่อดอลลาร์ แข็งค่า
เงินบาทเปิดตลาด 30.19 บาทต่อดอลลาร์ แข็งค่า หลังดอลล์อ่อนขานรับเฟดปรับลดดอกเบี้ย ตลาดจับตาข้อมูลเศรษฐกิจสหรัฐฯ
31 ต.ค. 2562

เงินบาทเปิดตลาด 30.19 บาทต่อดอลลาร์ แข็งค่า หลังดอลล์อ่อนขานรับเฟดปรับลดดอกเบี้ย ตลาดจับตาข้อมูลเศรษฐกิจสหรัฐฯ
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ 30.19 บาท/ดอลลาร์ แข็งค่าจากเย็นวานนี้ ที่ระดับ 30.22 บาท/ดอลลาร์ เนื่องจากดอลลาร์อ่อนค่าหลังที่ประชุมคณะกรรมการกำหนดนโยบายการเงิน ของธนาคารกลางสหรัฐ (เฟด) มีมติปรับลดอัตราดอกเบี้ยลง 0.25% เพื่อรักษาอัตราการเติบโตทางเศรษฐกิจของสหรัฐ โดยตลาดจับตาดูตัวเลขเศรษฐกิจสำคัญ อื่นๆ ที่จะประกาศออกมาในช่วงนี้ ได้แก่ ตัวเลขจ้างงานนอกภาคเกษตรเดือนต.ค., ดัชนีภาคการผลิตเดือนต.ค.จากสถาบันจัดการด้านอุปทานของสหรัฐ (ISM) เป็นต้น
"บาทแข็งค่าจากเย็นวานนี้ หลังดอลลาร์อ่อนค่าจากเฟดปรับลดดอกเบี้ย โดยตลาดจับตาดูตัวเลขเศรษฐกิจสำคัญที่จะประกาศออกมาในช่วงนี้" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 30.15-30.25 บาท/ดอลลาร์